Sultan Hisamuddin Alam Shah

Sultan Hishamuddin Alam Shah ibni Sultan Alauddin Sulaiman Shah (; 13 Mei 1898 – 1 September 1960) merupakan Yang di-Pertuan Agong kedua yang bertakhta dari 14 April sehingga 1 September 1960, dan Sultan Selangor keenam.  

Sultan Hisamuddin Alam Shah merupakan putera ketiga kepada Sultan Alauddin Suleiman Shah ibni Raja Muda Musa (1898-1938) dengan Cik Puan Hasnah binti Pilong, isteri orang kebanyakan. Diberi nama Tengku Alam Shah, baginda tidak dijangkakan untuk memerintah disebabkan baginda mempunyai dua orang kekanda.  

Menerima pendidikan di Maktab Melayu Kuala Kangsar (MCKK), Tengku Alam Shah telah dilantik sebagai Sultan pada tahun 1938 setelah kemangkatan bapa baginda. Bagaimanapun, pada tahun 1942 sehingga 1945, ketika Jepun memerintah Malaya, baginda telah diturunkan takhta dan digantikan dengan saudara tiri tertuanya yang dilantik dengan gelaran Sultan Musa Ghiatuddin Riayat Shah. Dengan kembalinya pihak British, Sultan Hisamuddin Alam Shah dikembalikan ke takhta, sementara bekas Sultan Musa dibuang daerah ke Kepulauan Cocos (Keeling).

Sultan Hisamuddin Alam Shah telah dilantik sebagai Yang di-Pertuan Agong kedua Malaya pada 14 April 1960 untuk tempoh penggal selama lima tahun, tetapi mangkat selepas penyakit misteri di Istana Tetamu di Kuala Lumpur pada 1 September 1960 - pada hari pertabalannya. Baginda dimakamkan di Makam Diraja di Klang, Selangor.

Tengku Ampuan Jemaah binti Raja Ahmad merupakan isteri kepada Sultan Hisamuddin Alam Shah, dan dari keturunan kerabat keluarga diraja Selangor, yang menjadi Tengku Ampuan Selangor dan Raja Permaisuri Agong.

 Anugerah dan kehormatan 

 Tanah Melayu 
 :
50px Darjah Utama Seri Mahkota Negara (DMN) (31 Ogos 1958)

 Antarabangsa 
 :
 50px Pingat Jubli Perak Raja George V (1935)
 50px Pingat Pertabalan Raja George VI (1937)
 50px Komandan Kesatria Kehormat Darjah St Michael dan St George (KCMG) (1938)
 50px Pingat Pertabalan Ratu Elizabeth II (1953)
 : 
50px Darjah Kerabat Laila Utama Yang Amat Dihormati (DK) – Dato Laila Utama (24 September 1958)

 Rujukan 

Kategori:Yang di-Pertuan Agong
Kategori:Yang di-Pertuan Agong ke-2
Kategori:Sultan Selangor abad ke-20
Kategori:Kelahiran 1898
Kategori:Kematian 1960
Kategori:Raja yang turun takhta
Kategori:Penerima Darjah Utama Seri Mahkota Negara